Psihanaliza jungiana. O introducere contemporana - Mark Winborn
Dacă până acum cititorul român a fost obișnuit cu o delimitare clară între psihanaliză și psihologia analitică (metoda lui C.G. Jung), iar aducerea lor laolaltă părea doar rodul unei gândiri magice, iată că Mark Winborn, un reprezentant de seamă al psihologiei jungiene contemporane, reușește să creeze acea punte necesară și mult așteptată. Autorul prezintă succint elementele modelului conceptual și metoda lui C.G. Jung și face o trecere în revistă a principalelor tranziții, critici și dezbateri apărute în evoluția psihologiei analitice. De asemenea, aduce în discuție concepte din alte școli psihanalitice, acestea susținând, dintr-o altă perspectivă, ideile lui Jung și, totodată, extinzând bagajul metodologic al practicienilor psihologiei analitice. Cartea se adresează atât celor familiarizați cu modelul jungian, deschizând noi perspective asupra domeniului, cât și psihanaliștilor din alte orientări, psihoterapeuților și studenților interesați de cunoașterea acestuia și de continuarea acestor direcții de cercetare. Acest volum prezintă în mod strălucit conceptele clasice din psihanaliza jungiană, integrând, totodată, dezbateri importante din domeniul psihologiei analitice și creând conexiuni cu noțiuni din alte perspective psihanalitice. O găsesc a fi o carte foarte interesantă, pe care o recomand călduros tuturor acelora care caută o introducere contemporană excelentă în psihanaliza jungiană. - Misser Berg, analist jungian, Danemarca, fostă președintă a Asociației Internaționale pentru Psihologia Analitică (IAAP) Dezvoltarea dialogului dintre psihologia analitică și psihanaliza contemporană este esențială pentru o înțelegere mai profundă a tabloului multidimensional al inconștientului. Cartea lui Mark Winborn reprezintă o contribuție excelentă la dezvoltarea unei perspective politeoretice a explorării complexelor manifestări ale psihicului și la înțelegerea specificității abordării jungiene. - Gražina Gudaitė, PhD, prof. la Universitatea Vilnius, Lithuania, vicepreședintă a IAAP și coordonator al cărții Exploring Core Competencies in Jungian Psychoanalysis: Research, Practice and Training \n \n Traducere din limba engleză de Oana Badea.